open-index/open-wikipedia-markdown huggingface dataset:
Achille Apolloni

**Achille Apolloni** (født 13. mai 1823 i Anagni i Italia, død 3. april 1893 i Roma) var en av den katolske kirkes kardinaler, og var tilknyttet Den romerske kurie.

Han ble kreert til kardinal i mai 1889 av pave Leo XIII.

## Referanser


## Eksterne lenker
* The Cardinals of the Holy Roman Church
Stokastisk analyse

**Stokastisk analyse** er en del av sannsynlighetsteorien hvis hensikt er å formulere en teori for integrasjon av stokastiske prosesser som integrander med tanke på en stokastisk prosess. Fra dette kan man formulere stokastiske differensialligninger analogt med ordinære differensialligninger, men med den forskjellen at "støy" er til stede. Den vanligste støykilden i stokastiske differensialligninger er den Brownske bevegelsen, men andre er også tillatt som generelle Levy-prosesser.

Stokastisk analyse finner sine fremste anvendelser innen matematisk finans, men også i andre fagområder hvor støy er til stede som kommunikasjonsteori og fysikk.
Ebeltoft kommune

**Ebeltoft kommune** er en tidligere kommune i Århus amt i Danmark. Kommunen ble opprettet  ved kommunalreformen i 1970, og innlemmet i den helt nye samlingskommunen Syddjurs kommune i Region Midtjylland ved regionreformen i 2007. Kommunale valg til den nye kommunen ble gjennomført i 2005.

Kommunesenteret Ebeltoft er hovedby i området Mols. Den tidligere kommunen lå sørøst i Djursland på Jyllands østkyst.

## Borgermestre
* Jørgen Brøgger (Lokal liste) 2001–2006
* Knud Thorgaard (SF) 1998–2001
* Birthe Schaumann (V) 1998
* Christian Rose (Lokal liste) 1990–1997
* Jørgen Nielsen (Lokal liste) 1986–1989
* Jens Aage Rasmussen (Lokal liste) 1970–1986

## Se også
* «Jylland» (fregatt)
* Vraket i Ebeltoft Fiskerihavn 

## Referanser
Høgskolen i Oslo

**Høgskolen i Oslo** (**HiO**) var en statlig høgskole i Norge som eksisterte fra 1. august 1994 til 1. august 2011, da den ble slått sammen med Høgskolen i Akershus til Høgskolen i Oslo og Akershus, som fra 2018 ble til Oslomet – storbyuniversitetet.

HiO hadde i 2011 omkring 11&nbsp;000 studenter og 1&nbsp;100 tilsatte. Den ble opprettet da tretten statlige høgskoler i Oslo ble slått sammen som en del av Høgskolereformen i 1994.
De tretten høgskolene var Aker sykepleierhøgskole, Barnevernsakademiet i Oslo, Bislet høgskolesenter, Norges kommunal- og sosialhøgskole, Norsk Journalisthøgskole, Oslo ingeniørhøgskole,  Statens bibliotek- og informasjonshøgskole, Statens lærerhøgskole i forming, Oslo, Statens reseptarhøgskole, Statens sykepleierhøgskole, Ullevål sykepleierhøgskole, Statens yrkespedagogiske høgskole, Østlandets musikkonservatorium.

## Lokalisering
Høgskolen i Oslo var samlokalisert på Bislett (Frydenlund, Pilestredet park og Holbergs plass), med hovedadresse Pilestredet 46 på Bislett i Oslo.

## Avdelinger og studietilbud
Høgskolen tilbød fag- og profesjonsstudier innen en rekke fagområder og var landets største statlige høgskole. Disse kunne tas i varierende lengder fra halvårsenheter til bachelorgrader, mastergrader og et doktorgradstudium, samt en rekke kurs-, etter- og videreutdanninger.

Høgskolens sju avdelinger var:
*Avdeling for helsefag
*Avdeling for samfunnsfag
*Avdeling for estetiske fag
*Avdeling for ingeniørutdanning
*Avdeling for sykepleierutdanning 
*Avdeling for lærerutdanning og internasjonale studier
*Avdeling for journalistikk, bibliotek- og informasjonsfag

I tillegg kom Senter for profesjonsstudier (SPS).

Høgskolen tilbød internasjonalisering av studier, både muligheter for å ta deler av sin ordinære utdanning i utlandet, eller ved å fortsette å utdanne seg i utlandet etter endte studier.

I 2007 ble Høgskolen i Oslo, avdeling for lærerutdanning og internasjonale studier, tildelt ansvaret for opprettingen av Norges første permanente tolkeutdanning, og opprettet samme år studietilbudet «Tolking i offentlig sektor» hvor det i løpet av 2007 og 2008 ble tilbudt tolkeutdanning i 30 ulike språkkombinasjoner.

## Rektorer ved Høgskolen i Oslo
* Steinar Stjernø 1994-2000
* Per Lilleengen 2000-2007
* Sissel Østberg 2007-2011

## Se også
*Oslo- og Akershushøgskolenes studentsamskipnad
*Oslostudenten (studentavis)
*Studentersamfunnet Bislet
*Studentparlamentet

## Referanser


## Litteratur
* *Fra bryggeri til høgskole, om utbyggingen av Frydenlundområdet 1922-1999*. redigert av Jon Li. Oslo, 1999. ISBN 82-579-0274-8

## Eksterne lenker
* Høgskolen i Oslo
* Avdeling for ingeniørutdanning
* Studentparlamentet
* Oslostudenten (Studentavis)
Galten kommune

**Galten kommune** er en tidligere dansk kommune i Århus amt. Kommunen ble opprettet ved kommunalreformen i 1970, og ble gjennom region- og kommunalreformen 2005–07 innlemmet i den nye Skanderborg kommune i Region Midtjylland. 

## Borgermestre
* Jens Grønlund (Venstre) 1998–2006
* Leif Jensen (S) 1990–1998
* Kurt Christensen (Venstre) 1982–1990
* Knud Hegelund (Venstre) 1978–1982
* Regner Grønlund (Venstre) 1970–1978

## Referanser
Gjern kommune

**Gjern kommune** er en tidligere kommune i Århus amt i Danmark.Kommunen ble opprettet ved kommunalreformen i 1970, og gjennom regionreformen i 2007 slått sammen med Silkeborg kommune, Kjellerup kommune og Them kommune til nye Silkeborg kommune i Region Midtjylland.

Gjerns viktigste tettsteder var Gjern, Fårvang, Voel, Grauballe og Sorring

## Borgermestre
* Ella Porskær (V) 2000–2006
* Per Kromann (V) 1990–2000
* Sven Møller Jensen (S) 1986–1989
* Ejvind Brøndum Nielsen (V) 1974–1985
* Laurits Madsen (Lokal liste) 1970–1974

## Referanser
 
 
 


## Eksterne lenker
* Opplysninger om kommunene – Århus Amt
* Kart over nye kommuner fra 2007
Delahaye

**Delahaye** var et fransk bilmerke startet av Emile Delahaye i 1894 i Tours.  De første bilene var med reimdrift, men en- eller tosylindrete motorer.

Selskapet bygde luksusbiler i et begrenset antall, men også lastebiler, busser og brannbiler. 

Delahaye gjorde en rekke tekniske nyvinninger i de første årene og etter å ha etablert en racing-avdeling i 1932, ble selskapet fremtredende i Frankrike på midten og slutten av 1930-tallet, med sine Type 138, Type 135SC og type 145 som vant en rekke løp og satte internasjonale rekorder.

Selskapet fikk tilbakegang etter andre verdenskrig. Delahaye ble overtatt av konkurrenten Hotchkiss i 1954, som produserte lastebiler under merket Hotchkiss-Delahaye i noen måneder før merket begge ble overtatt av Brandt organization, da  ble bilproduksjonen  avsluttet.
Delahaye Type 32 Roadster 1910.jpg
Delahaye 10-12 CV at Cité de l'Automobile 052.jpg
1922 Delahaye 87, 10CV, 4cyl, 4 seater tourer, at the Musée Automobile de Vendée pic-2.JPG
Monaco Top Cars Collection 2016-556.jpg
1928 delahaye 135 F&f - Rétromobile 2014.jpg
1936 Delahaye 135 Competition Convertible Figoni Falaschi - fvr.jpg
1937 Delahaye Type 135-M Cabriolet (19632739135).jpg
1937 Delahaye 135MS Roadster.jpg
1937 Delahaye 135M Figoni et Falaschi side.JPG
Delahaye by Figoni & Falaschi.jpg
Delahaye135 1948.jpg
Delahaye 135-M Graber.JPG
Delahaye 2.jpg
1939 Delahaye Type 165 Figoni & Falaschi.jpg
1939 Delahaye Type 165 Cabriolet (19636758341).jpg
Delahaye Figoni & Falaschi (16501979776).jpg
Paris - Retromobile 2013 - Delahaye Type 135-M roadster - 004.jpg
1947 Delahaye 175S "Dandy" by Chapron, in Texas.jpg
1947 Delahaye Guillore Roadster 9859897684.jpg
Delahaye 135 Saoutchik.jpg
Delahaye 135M Chapron (7914472286).jpg
Delahaye 175S Roadster.jpg
Delahaye 235 Saoutchik Cabriolet1.jpg
Delahaye 235 Saoutchik Cabriolet2.jpg
1953 Delahaye 235M Pillarless Coupe by Saoutchik.jpg
Delahaye (46888060055).jpg
Delahaye 122 Special Brookland.jpg
Delahaye 1935 138-135 Sport (7188719664).jpg
Delahaye 135 S.jpg
Delahaye 135 MS Course 1948 (Volante) jm20575.jpg
Delahaye 135S - Rétromobile 2020.jpg
Delahaye 135S at Goodwood Revival 2012.jpg


## Litteratur
* *Cars store billeksikon*, bind 10 (DEC-DKL), Skandinavisk Presse AS, 1989, s. 754-765. ISBN 82-7232-194-7

## Eksterne lenker
*
Alexander Dennis

**Alexander Dennis** (tidligere kjent som Transbus International) er en av Storbritannias største bussbyggere.

Alexander Dennis ble startet som Transbus etter sammenslåing av Walter Alexander Coachbuilders og Dennis Chasses, begge eid av Mayflower Group, og Plaxton, eid av Henlys.

## Eksterne lenker
*
Amphicar

**Amphicar** var et tysk kjøretøy utviklet av Hanns Trippel og bygget fra 1961 til 1965.  Det ble produsert ved Quandt Group i Lübeck og Berlin-Borsigwalde, var amfibisk og brukte en britisk 1147 kubikk Triumph firesylindret motor på 43 hestekrefter ved 4750 rpm.

Den var den første amfibiske bilen allment tilgjengelig, og de fleste bilene ble solgt i USA.  Totalproduksjonen var på 3878 biler før selskapet ble lagt ned.  Modellen het Model 770, og kunne gjøre 7 knop i vannet og 113&nbsp;km/t på land.

Ifølge Norsk Triumph Klubb eksisterte det to stykker i Norge per 1. april 2005.

## Eksterne lenker
* The International Amphicar Owner's Club (engelsk)
Grenaa kommune

**Grenaa kommune** er en tidligere kommune i Århus amt i Danmark opprettet ved Kommunalreformen (1970).
 
Ved region- og kommunalreformen i 2007 ble kommunen en del av den nye Norddjurs kommune i Region Midtjylland, sammen med tidligere Nørre Djurs kommune, Rougsø kommune og deler av Sønderhald kommune.
Byen Grenaa fortsatte som administrasjonssenter også for den nye kommunen. 

## Borgermestre
* Gert Schou (S) 1998–2006
* Arne Jessen (S) 1978–1997
* Børge Kildahl (V) 1976–1978
* Aksel H. Hansen (S) 1970–1976

## Vennskapsbyer

## Referanser
Giuseppe d’Annibale

**Giuseppe d'Annibale** (født 22. september 1815 i Borbona ved Rieti i Italia, død 17. juli 1892 i Borbona) var en av den katolske kirkes kardinaler, og var tilknyttet Den romerske kurie. Han var prefekt for Kongregasjonen for avlater og relikvier 1890&ndash;1892.

Han ble kreert til kardinal i 1889 av pave Leo XIII.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal * Giuseppe d’Annibale* (1815-1892) *1881

## Referanser


## Eksterne lenker
* Biografi på The Cardinals of the Holy Roman Church
Luigi Macchi

** Luigi Macchi ** (født 3. mars 1832 i Viterbo i Italia, død 29. mars 1907 i Roma) var en av den katolske kirkes kardinaler, og var tilknyttet Den romerske kurie.

Han ble kreert til kardinal i 1889 av pave Leo XIII, med *[[Santa Maria in Aquiro]]* som tittelkirke, deretter med *[[Santa Maria in Via Lata]]*.

Han deltok på konklavet 1903 som valgte pave Pius X.

## Referanser


## Eksterne lenker
* Biografi på The Cardinals of the Holy Roman Church
Hadsten kommune

**Hadsten kommune** er en tidligere kommune i Århus amt i Danmark opprettet ved Kommunalreformen (1970). Ved region- og kommunalreformen i 2007 ble den innlemmet i den nydannede Favrskov kommune i Region Midtjylland.  

Vest for det tidligere administrasjonssenteret Hadsten ligger adelsgården Favrskov hovedgård, som ga navn til den nye storkommunen i 2007.

## Borgermestre
* Anders G. Christensen (V) 2002–2006
* Anna-Grethe Dahl (S) 1998–2001
* Niels Pape (V) 1994–1997
* Carl Johan Rasmussen (S) 1989–1993
* Laurids Leth Laursen (KF) 1981–1989
* Henning Nielsen (V) 1970–1981

## Referanser
Hammel kommune

**Hammel kommune** er en tidligere kommune i Århus amt i Danmark  opprettet ved Kommunalreformen (1970). Ved regionreformen 2005–07 ble den innlemmet i den nydannede Favrskov kommune i Region Midtjylland.

Administrasjonssenteret lå i Hammel.

## Borgermestre
* Ole Brøkner (K) 2002&ndash;2006
* Niels Erik Nielsen (S) 1990&ndash;2002
* Gunner Severinsen (V) 1982&ndash;1990
* P. Højgaard Therkelsen (V) 1970&ndash;1982

## Referanser
Luigi Pallotti

**Luigi Pallotti** (født 30. mars 1829 i Albano Laziale i Kirkestaten, død 31. juli 1890 i Roma) var en av den katolske kirkes kardinaler, og var tilknyttet Den romerske kurie. Han var prefekt for Rettssignaturaen 1889.

Han ble kreert til kardinal i 1887 av pave Leo XIII.

## Eksterne lenker
* Biografi på The Cardinals of the Holy Roman Church
Klara Semb

**Klara Semb** (født 17. oktober 1884 i Kristiania, død 16. oktober 1970 i Oslo) var en norsk folkedanssamler og -lærer. Hun er kjent for å ha videreutviklet norsk folkedans, og var viktig for utviklingen av synet på bunader.

## Liv og virke
Klara Semb var datter av Ole H. Semb og Amalie Jansen. 

Hun danset fra 1902 i leikarringen som Hulda Garborg startet og ledet, og tok senere over instruksjonen. Hun ble etter hvert svært interessert, og sa i 1914 opp jobben sin i avisen Den 17de Mai for å kunne vie seg til folkedansen på heltid. 

Semb besøkte Færøyene i 1911, og møtte der en levende tradisjon av folkedans. Hun nedtegnet dansetradisjon fra store deler av landet i perioden 1909-1916, hovedsakelig turdanser. 

Hennes første utgivelse var *«Atten norske folkedansar», samla og utgjeve av Klara Semb ; lett utsett for piano ved Carsten Carlsen* i 1917. Etter tre studieår i USA gav hun i 1921 ut sin første rettledning til folkedans. Hovedverkene *Norske folkedansar*, som hun skrev sammen med Knut Liestøl, har kommet i flere utgaver, med varierende antall bind. Hun fikk Kirke- og undervisningsdepartementets barnebokpris i 1958 for boka *Danse, danse, dokka, mi*, en samling sangdanser, turdanser, ringleker og turleker for barn og unge.

I leikarringene brukte man gjerne folkedrakter, men disse hadde ofte lite rot i den norske klestradisjonen. Etter hvert som Semb ble leder for leikarringen, fikk hun reise rundt i landet og se mange ulike bunadstradisjoner. På denne tida ble bunadene lagd nokså tilfeldig, folk sydde dem selv med inspirasjon fra folkedrakter, men tipasset sin egen smak og bruk. Semb ville tilbake til tradisjonen, og gikk inn for å lage nøyaktige drakter etter mønster fra gamle klær. Materialer, farger, sølvpynt og farger måtte være ekte, og den ferdige bunaden måtte følge en lokal tradisjon, og ikke være et lappeteppe av ulike drakter og stiler.

Både i spørsmål om dans, musikk og bunader hadde Semb et annet syn enn Garborg. Semb lar mer vekt på å identifisere og formidle opprinnelige tradisjoner, mens Garborgs syn lå nærmere en modernisering og tilpasning.

Semb var Ridder<sup>1</sup> av St. Olavs Orden, Statsstipendiat og æresmedlem i Noregs Ungdomslag. Hun var ugift.

## Referanser


## Litteratur
* *Norske folkedansar*
** 1: *Dansevisor*. 1922. (også utgitt med tittelen *Danseviser* og *Songdansar*) Sist utgitt 1991 ISBN 82-521-3657-5 
** 2: *Rettleiding um dansen*. 1922. Sist utgitt 1985 i ett bd med bd 1 ISBN 82-521-2621-9 
** 3: *Slåttar til turdansane*. 1924. Sist utgitt 1979
** 4: *Danse-danse-dokka mi*. 1958. Sist utgitt 1978
* *Dances of Norway*. London, 1951

* Bjørn Aksdal. «Klara Semb» I: *Norsk biografisk leksikon*; 2 utg.
* *Ho tok oss med, festskrift til Klara Semb på 80-årsdagen 17. oktober 1964*. 1964. Ny utg 1983 ISBN 82-522-0551-8
Giuseppe Benedetto Dusmet

** Giuseppe Benedetto Dusmet** (født 15. august 1818 i Palermo i Italia, død 4. april 1894 i Catania) var en av den katolske kirkes kardinaler.

Han ble kreert til kardinal i 1889 av pave Leo XIII.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1705-1883) *1845
* Kardinal *Giuseppe Benedetto Dusmet*, O.S.B. (1818-1894) *1867

## Referanser


## Eksterne lenker
* Biografi på The Cardinals of the Holy Roman Church
Frode Johnsen

**Frode Johnsen** (født 1974) er en norsk tidligere fotballspiller som spilte spiss. Han er tidenes eldste norske  og tidenes eldste toppscorer i Eliteserien og Europa.

Johnsen ble toppscorer tre ganger: Delt i Tippeligaen i 2001 (sammen med Thorstein Helstad og Clayton Zane), i 2004 og 2013, den siste gang i en alder av 39 år. Det siste sørget for at han er Europas eldste toppscorer noensinne.

Han debuterte i Tippeligaen i 1999 (for ), og gikk til Rosenborg i 2000. Samme år debuterte han på , og har til sammen spilt 35 landskamper og scoret 10 mål. 16. juli 2006 undertegnet han en 18 måneders kontrakt med japanske Nagoya Grampus Eight. Han ble deretter kjøpt av det japanske fotballaget Shimizu S-Pulse.

I 2011 skrev han under en ettårskontrakt med Odd. Kontrakten har blitt forlenget flere ganger, senest i januar 2015.

Bror til Frode Johnsen, Dan Johnsen, omkom i en basehopping-ulykke 25. august 2013, 40 år gammel.

15. oktober 2013 ble Frode Johnsen tidenes eldste  i 1-1 kampen mot  i kvalifiseringen til VM i Brasil 2014 med sine 39 år, 6 måneder og 28 dager. Han kom inn som innbytter da det gjensto fire minutter av kampen. Da Odd møtte  i europaligaens første kvalifiseringsrunde, første kamp i 2015/16-sesongen, scoret Johnsen Odds andre (av totalt tre) mål. 

Han endte totalt på 86 mål for Odd, som gjør han til klubbens mestscorende spiller gjennom historien, sammen med Knut Seland 

## Referanser


## Eksterne lenker
* 
* 
* 
*  Rbk.no: Rosenborg og Nagoya Grampus Eight enige om overgang for Frode Johnsen
*  Frode Johnsens profil på odd.no
Hinnerup kommune

**Hinnerup kommune** er en tidligere kommune i Århus amt i Danmark opprettet ved Kommunalreformen (1970). Ved regionreformen i 2007 ble den innlemmet i den nydannede Favrskov kommune i Region Midtjylland.   

## Borgermestre
* Niels Berg (V) 1994–2006
* Vilhelm Lytken (S) 1978–1993
* Leif Hansgaard (V) 1974–1978
* Sigurd Nysten (Lokal liste) 1970–1974

## Referanser


## Eksterne lenker
*
Devaux

**Devaux Cars** er en liten australsk bilprodusent som produserer biler som ser ut som franske biler fra 1930-tallet.  Selskapet ble stiftet av David Clash, en industridesigner.

David Clash er opprinnelig fra Storbritannia, men familien hans flyttet til Australia da han var liten.

Selskapet har produksjonsfasiliteter i Dandenong.

## Eksterne lenker
*  (engelsk)
Luigi Giordani

**Luigi Giordani** (født 13. oktober 1822 i Santa Maria Codifiume ved Ferrara, død 21. april 1893 i Ferrara) var en av den katolske kirkes kardinaler, og var erkebiskop av Ferrara 1877&ndash;1893.

Han ble kreert til kardinal i 1887 av pave Leo XIII.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Luigi Vannicelli Casoni (1800-1877) *1850
* Kardinal *Luigi Giordani* (1822-1893) *1871

## Referanser


## Eksterne lenker
* Biografi på The Cardinals of the Holy Roman Church
Enslaved

**Enslaved** er et norsk progressivt ekstremmetal-band som ble dannet i Sveio i 1991. Tekstene omhandler nordisk mytologi, vikingkultur og natur.

## Historie
Grutle Kjellson (da 17 år) og Ivar Bjørnson (da 13 år) møttes i et lokalt øvingslokale, som deres to forskjellige band spilte i den dagen. De bestemte seg for å starte et band sammen og de fikk med trommeslageren Trym Torson. Dette ble starten på Enslaved, og i løpet av sommeren 1992 spilte de inn sin første demo. Bandnavnet kommer fra inspirasjon av en låt i bandet Immortal sin første demo *Promo '91*. Debutalbumet var klart en stund, men ble utsatt en periode, og *[[Vikingligr Veldi]]* ble ikke utgitt før 1994. Enslaved skiftet så plateselskap til franske Osmose Productions. Senere samme år ga Enslaved ut sitt andre album, *[[Frost (album)|Frost]]*. Enslaved har gjennom årene vært gjennom en rekke musikalske stilendringer. De to første platene *[[Vikingligr Veldi]]* og *[[Frost (album)|Frost]]* inneholdt aggressiv viking/black metal. I de senere utgivelsene, som *[[Eld]]*, forsterket de viking metal-elementene i musikken og la seg på en mindre aggressiv linje. Albumet *[[Blodhemn]]* beveget seg i retning røttene med et mer brutalt lydbilde. Deretter kom **' hvor bandet orienterte seg i retning [[death metal]]. På [[2000-tallet]] har bandet lagt seg på en linje som inkorporerer stadig flere elementer fra [[progressiv rock]].

De ga ut tre live album i 2021: ''The Rise Of Ymir'', ''Chronicles Of The North'', ''Below the Lights (Cinematic Tour)'' alle på vinyl. De ga også ut ''Cinematic Tour 2020'' som kom i forskjellige fysiske utgaver, deriblant et boks sett med 7 LP + 4 DVD.

==Priser og nominasjoner==

=== Priser ===
I 2011 fikk Enslaved [[Norsk Artistforbunds Ærespris]], som første metal-band.

Bandet har vunnet fem [[Spellemannpris]]er og en [[Alarmprisen|Alarmpris]]:

* [[Spellemannprisen 2004]] i klassen metal/tungrock for albumet ''[[Isa (Enslaved-album)|Isa]]''
* [[Alarmprisen 2005]] i klassen metall for albumet ''Isa''
* [[Spellemannprisen 2006]] i klassen metal for albumet ''[[Ruun]]''
* [[Spellemannprisen 2008]] i klassen metal for albumet ''[[Vertebrae]]''
* [[Spellemannprisen 2010]] i klassen metal for ''Axioma Ethica Odin''
* [[Spellemannprisen 2017]] i klassen metal for albumet ''E''.

=== Nominasjoner ===
Bandet har vært nominert til fem Spellemannpriser og to Alarmpriser:

* [[Spellemannprisen 2000]] for **'
* Alarmprisen 2001 for **
* Spellemannprisen 2003 for *[[Below the Lights]]*
* Alarmprisen 2004 for *[[Below the Lights]]*
* Spellemannprisen 2012 for *[[RIITIIR]]*
* Spellemannprisen 2015 for *In Times*
* Spellemannprisen 2020 for *Utgard*

## Medlemmer

## Utgivelser

### Album

### EP eller miniutgivelse

## Referanser


## Eksterne lenker
* 
* 
* 
*
Octavia Sperati

:*For skuespilleren med samme navn, se [[Octavia Sperati (skuespiller)]]*

**Octavia Sperati**, tidligere kjent som Octavia (etter den historiske søsteren til den romerske herskeren Augustus), er et norsk gotisk metallband fra Bergen. Det nåværende navnet skal være inspirert av en skuespiller ved Den Nationale Scene med samme navn.

Gruppen ga i 2002 ut en selvfinansiert demo kalt *Guilty*, og i 2005 kom debutalbumet *Winter Enclosure*. Deres andre album, *Grace Submerged*, ble utgitt i mai 2007. Begge albumene ble utgitt av plateselskapet Candlelight Records. Begge utgivelsene ble fulgt av turne i Storbritannia. Hele gruppa, unntatt av trommeslageren Ivar Alver, er kvinner. 

Den 20. juli 2008 annonserte Octavia Sperati at de ville «ta en pause». Den 10. mars 2009 ble det annonsert at sangeren Silje Wergeland ble medlem av det nederlandske rockbandet The Gathering, og erstattet da sangeren Anneke van Giersbergen.

## Diskografi
* *[[Guilty (demo)|Guilty]]* (demo) (2002)
* *[[Winter Enclosure]]* (2005)
* *[[Grace Submerged]]* (2007)

## Medlemmer
* Silje Wergeland – vokaler
* Bodil Myklebust – gitar
* Gyri S. Losnegaard – gitar
* Trine C. Johansen – bass
* Tone Midtgaard – keyboard
* Ivar Alver – trommer

;Tidligere medlemmer
* Silje Røyseth (2000–2001) - trommer
* Hege Larsen (2001–2004) - trommer
* Christoffer Risbakk Vegsund (2004–2006) - trommer

## Referanser


## Eksterne lenker
* 
* Octavia Sperati på MySpace
Victor-Félix Bernadou

**Victor-Félix Bernadou** (1816 –1891) var en av fransk katolsk kardinal, og var erkebiskop av Sens 1867&ndash;1891.

Han ble kreert til kardinal i 1886 av pave Leo XIII.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621 *1604
* Biskop Laudivio Zacchia (1565-1637) *1605
* Kardinal Antonio (Marcello) Barberini den eldre, O.F.M. Cap. (1569-1646) *1625
* Kardinal Marcantonio Franciotti (1592-1666) *1637
* Erkebiskop Nicolò Guidi di Bagno (1583-1663) *1644
* Erkebiskop François de Harlay de Champvallon (1625-1695) *1651
* Erkebiskop Louis-Antoine de Noailles (1651-1729) *1679
* Biskop Jean-François Salgues de Valderies de Lescure 1644-1723) *1699
* Erkebiskop Louis-Jacques Chapt de Rastignac (1690-1750) *1722
* Erkebiskop Christophe de Beaumont du Repaire (1703-1781) *1741
* Biskop César-Guillaume de La Luzerne (1738-1821) *1770
* Erkebiskop Gabriel Cortois de Pressigny (1745-1823) *1786
* Erkebiskop Jean-Paul-Gaston de Pins (1766-1850) *1822
* Erkebiskop Jean-Joseph-Marie-Eugène de Jerphanion (1796-1864) *1835
* Kardinal *Victor-Félix Bernadou* (1816-1891) *1862

## Referanser


## Eksterne lenker
*
Hørning kommune

**Hørning kommune**  er en tidligere dansk kommune i Århus amt.{Kommunen ble opprettet  ved kommunalreformen i 1970, og ble gjennom region- og kommunalreformen 2005–07 innlemmet i den nye Skanderborg kommune i Region Midtjylland.

## Borgermestre
* Søren Erik Pedersen (V) 2001–2006
* Carsten Jacobsen (S) 1986–2001
* H. Kolby-Larsen (V) 1974–1985
* Svend Borgbjerg (V) 1970–1974

## Referanser
Haakon Blankenborg

**Haakon Blankenborg** (født 1955) er en norsk politiker (Ap), stortingsrepresentant for Oppland 1981-2005 og senere ambassadør.  

## Liv og virke
Blankenborg gikk på Vinstra videregående skole fra 1972 til 1975 og arbeidet som sagarbeider ved Randsverk Sag og Høvleri fra 1975 til 1976. Han er utdannet cand. mag. fra Universitetet i Oslo (1980) med fagene historie og statsvitenskap.  

Blankenborg var stortingsrepresentant i 24 år, fra 1981 til 2005. Han var først medlem av Kirke-, undervisnings- og forskningskomiteen fra 1981 til 1986 og leder av komiteen til 1989. Fra 1989 til 1990 var han medlem av Kommunal- og miljøvernkomiteen og leder av komiteen fra 1990 til 1993. Fra 1993 til 2000 var han leder av Stortingets utenrikskomiteen og den utvidede utenrikskomite. Fra 2000 til 2001 var han sekretær i de to komiteene, og medlen fra 2001 til 2005. 

Han har også vært medlem av sentralstyret i AUF, leder for AUF i Oppland og leder for Vågå Arbeiderparti.

Etter at Blankenborg gikk ut av Stortinget i 2005 har han hatt en karriere i utenrikstjenesten. Han var ambassadør til Serbia 2005-2010. I 2011 ble han avdelingsdirektør i Utenriksdepartementet hvor han ledet Vest-Balkan-seksjonen. I perioden 2019-2023 var ambassadør til Zagreb, (Kroatia).

* 2005&ndash;2010 Ambassadør til Serbia 
* 2011&ndash;2019 Avdelingsdirektør i UD 
* 2019&ndash;2023 Ambassadør til Kroatia 

Haakon Blankenborg er samboer med tidligere partisekretær i Arbeiderpartiet Solveig Torsvik.

* 2001&ndash;2005 Medlem av Utenrikskomiteen og Den utvidede utenrikskomiteen
* 2000&ndash;2001 Sekretær for Utenrikskomiteen og Den utvidede utenrikskomiteen 
* 1993&ndash;2000 Leder av Utenrikskomiteen og Den utvidede utenrikskomiteen 
* 1990&ndash;1993 Leder av Kommunal- og miljøvernkomiteen 
* 1989&ndash;1990 Medlem av Kommunal- og miljøvernkomiteen 
* 1986&ndash;1989 Leder av Kirke- og undervisningskomiteen 
* 1981&ndash;1986 Medlem av Kirke- og undervisningskomiteen
Fra 1993 til 2001 var han også medlem av gruppestyret i Arbeiderpartiets stortingsgruppe.

## Referanser


## Eksterne lenker
*
Svelg

**Svelget** (gr.; *farynx*, lt.; *fauces*) er den delen av både fordøyelsessystemet og respirasjonssystemet. Det er et muskuløst og nærmest rørformet, slimhinnekledd organ som ligger foran virvelsøylen, fra undersiden av kraniet til spiserøret.

I fordøyelsessystmet ligger svelget etter munnhulen og foran spiserøret. Hos pattedyr er svelget der fordøyelseskanalen og luftveiene krysser hverandre, gjerne kalt strupen (som også omfatter strupehodet og stemmebåndene).

Svelging kan deles inn i tre faser; den orale fasen (blandefasen i munnhulen), pharynx-fasen (svelgefasen i svelget), og esophagus-fasen (transportfasen i spiserøret).

Etter at maten er tygget, dytter tungen maten bakover til svelget. Dette setter i gang en svelgerespons, hvor mange muskler samarbeider om å presse maten ned i spiserøret. Tidligere kalte man det svelgerefleks, men det har man i senere år gått bort fra siden det ikke er noe spesifikt punkt man kan trykke på som automatisk setter i gang svelging (alâ sparkerefleksen som oppstår av trykk på et punkt ved kneet). Derfor kaller man det i dag en svelgerespons. Åpningen opp til nesehulen blir stengt, og strupelokket legger seg over luftrøret. Fra spiserøreret transporteres maten videre til magesekken.
Spiserør

**Spiserøret** (Latin *øsofagus*) er en transportkanal for mat, den delen av fordøyelsessystemet som forbinder svelget (*pharynx*) med magesekken (*ventrikkelen*).

Spiserøret passerer gjennom mellomgolvet (*diafragma*) før det går ned i magesekken. Hos mennesker er spiserøret omtrent 20&nbsp;cm langt.

Spiserøret er bygget opp av glatt muskulatur som ved peristaltiske bevegelser presser mat og drikke mot magesekken. Sterkest er musklene der spiserøret går over i magesekken. Disse musklene slapper kun av når mat skal passere inn i magesekken, og hindrer at mageinnholdet sendes tilbake opp spiserøret. Musklene er så sterke at man faktisk kan spise opp-ned. Dersom de ikke fungerer korrekt, kalles tilstanden Achalasi.
Alfonso Capecelatro di Castelpagano

**Alfonso Capecelatro di Castelpagano** (født 5. februar 1824 i Marseille i Frankrike, død 14. november 1912 i Capua i Italia) var en av den katolske kirkes kardinaler, og  var erkebiskop av Capua 1880&ndash;1912.

Han ble kreert til kardinal i 1885 av pave Leo XIII, med *[[Santa Maria del Popolo]]* som tittelkirke.

Han deltok under konklavet 1903 som valgte pave Pius X.

## Referanser


## Eksterne lenker
*  Biografi på The Cardinals of the Holy Roman Church
Carlo Cristofori

**Carlo Cristofori** (født 5. januar 1813 i Viterbo i Italia, død 30. januar 1891 i Roma) var en av den katolske kirkes kardinaler, og var tilknyttet Den romerske kurie.

Han ble kreert til kardinal i 1885 av pave Leo XIII.

## Referanser


## Eksterne lenker
*  Biografi på The Cardinals of the Holy Roman Church
Mjød

**Mjød** er en eldgammel alkoholholdig drikk, kanskje verdens eldste, laget med honning, vann og gjær, og i motsetning til øl er den laget uten bruk av korn og med en helt annen fremstillingsmåte.  I ølproduksjon må kornet både maltes og meskes, så stivelsen omdannes til sukker som utløser gjæringen. I mjød inngår råvarene direkte i gjæringen, så mjød har mer felles med vin enn med øl. Mjød kan krydres med humle, som også forlenger holdbarheten, nellik og ingefær. 

Ordet «mjød» er avledet av norrønt *mjǫðr*, og stammer i likhet med engelsk *mead* og  russisk *mjod* (мёд) fra protoindoeuropeisk **medhu-* «honning», «søt drikke» - men er ikke beslektet med middelengelsk *meþeglin* som ble til Chaucers ord *meeth*, som han kaller mjød i *[[Canterbury Tales]]*.

Mjødurt er en krydderplante som fikk sitt navn fordi den ble mye brukt til å sette smak på oldtidens mjød. At folk tenker seg mjød som en fyldig og søt drikke, skyldes at de fleste mjødprodusenter i moderne tid lager tradisjonell mjød som er søt og alkoholsterk. Men mjød kan ha varierende smak som avhenger av tilsetninger og lagring.

## Historie og utbredelse
Keramikk fra Nord-Kina fra rundt 7000 f.Kr. inneholder kjemiske spor av gjæret honning, og på Kreta er det funnet spor etter en honningdrikke fra rundt 8000 f.Kr. I antikkens Hellas kalles mjød «ambrosia» eller «nektar», ansett som «gudenes drikke» som dryppet ned til menneskene i form av dugg, og ble samlet inn av biene. I keltisk mytologi berettes om en elv av mjød som renner gjennom paradiset, mens angelsakserne regnet mjød som en kilde til kunnskap, lyrikk og udødelighet.

I Norge og Skandinavia er mjød kjent som vikingenes festdrikk, men i vikingtiden måtte enten mjød eller honning importeres, så det har vært en kostbar drikke reservert for de rikeste. Birøkting ser først ut til å ha begynt i Norge på sent 1700-tall, og det er først etter den tid man fikk en norsk tradisjon for å lage mjød, og bare i Østfold og deler av Akershus. Birøktere har typisk vært nødt til å selge honningen, og selv bare lage mjød av honning som satt igjen på vokskakene.

I norrøn mytologi omtales mjød spesielt i sagnet om jotnen Suttungs mjød som Odin stjal tilbake til æsene. 

Christian 3. bestilte 66 tønner mjød fra sine lensherrer for å dekke hoffets behov. På samme tid hadde Gustav Wasa 64 tønner mjød lagret på Gripsholm slott alene.
 Uttrykket «Suttungs mjød» betegnet diktningens gave, jfr «Suttung-bevegelsen» som Ingeborg Refling Hagen tok initiativ til i 1948.

Mjød ble mindre populært fra 1700-tallet, men opplever i nyere tid en renessanse som håndverksprodukt. Noen merker selges på Vinmonopolet. I utlandet finnes et bredere spekter av alkoholholdige drikker under navnet mjød.

## Referanser


## Litteratur
* 
* 
* 
* 
* 
* 

## Eksterne lenker
* Oppskrift på mjød  Ølportalen
Camillo Mazzella

** Camillo Mazzella** (født 10. februar 1833 i Vitulano ved Benevento i Italia, død 26. mars 1900 i Roma) var en av den katolske kirkes kardinaler, og ble etter mange års virke i USA blant annet ved Georgetown University i Washington D.C. var tilknyttet Den romerske kurie, der han var prefekt for Kongregasjonen for studiene 1893&ndash;1897, og prefekt for Kongregasjonen for ritene 1897&ndash;1900.

Han ble kreert til kardinal i 1886 av pave Leo XIII. Mazzella tilhørte Jesuittordenen.

## Referanser


## Eksterne lenker
* Biografi på The Cardinals of the Holy Roman Church
Antolín Monescillo y Viso

**Antolin Monescillo y Viso** (født 2. september 1811 i Corral de Calatrava i Spania, død 11. august 1897 i Toledo) var en av den katolske kirkes kardinaler, og  var erkebiskop av Valencia 1877&ndash;1892, og erkebiskop av Toledo 1892&ndash;1897.

Han ble kreert til kardinal i 1884 av pave Leo XIII, med *[[Sant'Agostino]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Zeferino González y Díaz Tuñón

** Zeferino González y Díaz Tuñón** (født 28. januar 1831 i Villoria ved Oviedo i Spania, død 29. november 1894 i Madrid) var en av den katolske kirkes kardinaler. Han ble presteviet i Manila i 1854, og virket på Filippinene i tolv år. I Spania ble han biskop av Málaga, så Córdoba, og etter hvert erkebiskop av Sevilla 1883&ndash;1885, erkebiskop av Toledo 1885&ndash;1886, og så forflyttet tilbake til Sevilla 1886&ndash;1889.

Han ble kreert til kardinal i 1884 av pave Leo XIII, med *[[Santa Maria sopra Minerva]]* som tittelkirke.

## Referanser
John Obi Mikel

**John Michael Nchekwube Obinna** (født 22. april 1987), også kjent som **John Obi Mikel**, er en nigeriansk tidligere fotballspiller.

Han gikk fra Lyn Fotball via Manchester United til Chelsea.

## Overgangen til Chelsea
**[[2005]]**
* **29. april**: Manchester United annonserer at de har kjøpt John Obi Mikel fra Lyn.
* **10. mai**: Mikel får livvakt etter angivelig å ha blitt utsatt for drapstrusler.
* **11. mai**: Mikel forsvinner sporløst. Lyn hevder spilleren er kidnappet. Han blir senere funnet sammen med sin agent, John Shittu.
* **12. mai**: Alex Ferguson bestiller flybillett til Oslo, bare for å få vite at Mikel er i London sammen med Shittu. Mikel på sin side, hevder han er blitt lurt til å skrive under for United.
* **18. mai**: Lyn og United klager til FIFA over Shittu og Chelsea sin oppførsel.
* **11. juli**: The Times avslører at Manchester United innser at Mikel kan ende opp i Chelsea.
* **12. august**: FIFA beordrer at Mikel skal spille for Lyn mens saken etterforskes.
* **30. november**: Mikel forlater Lyn igjen.

**[[2006]]**
* **31. januar 2006**: Lyn anmelder agent Shittu for å ha forfalsket Mikel sin proffkontrakt. Oslo tingrett avsa dom i 2008 at dette var en falsk anmeldelse.
* **4. februar**: Ferguson påstår at Mikel vil spille for United, og ikke for Chelsea.
* **10. februar**: Chelsea-direktør Peter Kenyon ber United om å løse opp i situasjonen.
* **2. juni**: Avtale mellom alle parter. Mikel får spille for Chelsea.

Både Lyn, Chelsea, Manchester United og John Obi Mikel godtok etterhvert de avtalene som er inngått. Det innebærer at Mikels spillerlisens overføres til Chelsea, og at Manchester United går med på å annullere kontrakten de inngikk med Mikel for over et år siden. Chelsea betaler totalt 12 millioner pund (ca. 135 millioner kr) til Manchester United. Halvparten betales ut kontant, mens den resterende halvparten betales om et år. Av dette får Lyn drøye 60 millioner kr. I en straffesak i 2008 ble Lyn-direktør Morgan Andersen dømt for å ha forfalsket Mikels kontrakt.

Mikel spilte seinere ti sesonger for Chelsea, og vant med den klubben to seriegull, tre cupmesterskap og Mesterligaen 2011/12. Han var ubenyttet reserve da Chelsea tapte Mesterligafinalen 2007/08. Etter at han mistet plassen i Chelseas startellever 2016 spilte han i Kina (Tianjin), Tyrkia (Trabzon), og for klubber på andre nivå i England (Middlesbrough og Stoke, EFL Championship).

## Landslaget
Han ble tatt ut i s tropp til VM i fotball 2018 i Russland. Han har spilt over nitti landskamper og ble Afrikamester 2013 med Nigeria.

## Referanser


## Eksterne lenker
*
Gausdal videregående skole

**Gausdal videregående skole** er en videregående skole i Østre Gausdal i Innlandet.

For tiden tilbyr skolen følgende studieretninger:
* Studiespesialisering
* Idrettsfag

De senere år har skolen gjennomgått en større oppussing og ombygging, for å tilrettelegge bedre for de ulike studieretningene som tilbys.

Skolens rektor er Erland Sandvik.

## Eksterne lenker
* Gausdal videregående skoles hjemmeside
Ignazio Masotti

**Ignazio Masotti** (født 16. januar 1817 i Forlì i Italia, død 31. oktober 1888 i Roma) var en av den katolske kirkes kardinaler. Han virket i Den romerske kurie, blant annet som pro-prefekt for Kongregasjonen for biskoper og ordensfolk 1886&ndash;1888.

Han ble kreert til kardinal i november 1884 av pave Leo XIII.

## Referanser


## Eksterne lenker
* Biografi på The Cardinals of the Holy Roman Church
Seksuell orientering

**Seksuell orientering**, eller **seksuell legning**, er en persons seksuelle og romantiske tiltrekning til ett eller flere kjønn. Disse deles vanligvis opp i heterofili (motsatt kjønn), homofili/lesbisk (samme kjønn) og bifili (flere kjønn), og til tider aseksualitet (mangel på seksuell tiltrekning) som en fjerde kategori.

Noen forskere påstår at det er glidende overganger mellom ytterpunktene på en skala mellom heterofili og homofili, snarere enn at de står som fastlåste motpoler. Forskjellige forskere har foreslått skalaer og skjemaer for seksuelle orienteringer. Ett par av disse er Kinsey-skalaen og Klein Sexual Orientation Grid, som begge har heterofili og homofili som motsatte poler.

## Se også
* Seksuell reorientering
* Monoseksualitet

## Fotnoter

## Referanser


## Eksterne lenker
*
Maren Bolette Torp

**Maren Bolette Torp** (1876–1989)  var en norsk superhundreåring. Hun innehar rekorden som Norges aller eldste person (med dokumenterbar alder), hun ble 112 år og 61 dager gammel.

Torp ble født på Logn under Østanes, Fet kommune i Akershus. Hun flyttet tidlig 1880-tall til Moen i Fet.

Hennes foreldre var Ludvig Kristiansen Moen (1850–1940), født på Enga under Sanderud, gift med Anne Nilsdr (1848–1935), Nordli under By i 1876. Faren ble innpå 90 år, moren var 87 da hun døde og mormoren ble over 90 år. En bror døde da han var nesten 100 år gammel. Flere av barna til Maren ble også meget eldre enn gjennomsnittet for sin tid: Agnes (1906-1987; 81 år), Dagmar (1911-2009; 97 år), Astrid (1913-2010; 96 år), Gunnar (1915-2004; 88 år) og Ingrid (1917-2003; 85 år). I alt hadde Maren og ektemannen Arnt 8 barn. Hun ble enke i 1929.

Maren fikk flere ganger besøk av Oslo-ordfører Albert Nordengen og hun mottok opptil flere gratulasjonstelegram av kong Olav V. 

## Se også
* Liste over Norges eldste personer

## Referanser
Selle

:*Denne artikkelen omhandler bygda på Bømlo. For den organiske byggesteinen, se [[celle]].

*'Selle''' er en liten bygd litt nord på Bømlo i Hordaland, som ligger i nærheten av Urangsvågen og Svortland. Bygda Selle uttales «sele» og henvises noen ganger til som Nordre Selle.
Guglielmo Massaia

** Guglielmo Massaia [[Kapusinerne|O.F.M.Cap.]]** eller **Massaja** (født 8. juni 1809 i La Braja di Piovà (nå Piovà Massaja) ved Asti i kongedømmet Sardinia, død 6. august 1889 i Napoli) var en av den katolske kirkes kardinaler.

## Biografi
I tillegg til teologisk utdannelse studerte han også noe medisin og kirurgi. Han var skriftefar og rådgiver for Giuseppe Benedetto Cottolengo, som senere ble helligkåret i Den katolske kirke, og var åndelig rådgiver for prins Viktor Emmanuel, som senere ble konge av Italia. Hans sterke ønske om å bli sendt av sin orden som misjonær gjorde at han gjentatte ganger avslo bispeutnevnelser til piemontesiske bispedømmer.

Han ble misjonsbiskop og apostolisk vikar av gallafolket i Afrika (i dag: Harar i Etiopia i 1846. Han forlot Italia det året, men det skulle ta ti år før han endelig kom frem, etter ekstraordinære vanskeligheter som inkluderte fire forvisninger og fangenskap på veien. Av helsegrunner måtte han legge ned embedet i 1880.

Han ble kreert til kardinal i november 1884 av pave Leo XIII, med *[[Santi Vitale, Valeria, Gervasio e Protasio]]* som tittelkirke.

## Verker
* *I miei trentacinque anni di missione nell’ alta Etiopia.* Milano 1885–95, 12 bind. Analecta Ordinis FF. Min. Capp., V, 291 seq. (*In Abissinia e fra i Galla*, 1895); Ny utgave i Torino 1986.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal * Guglielmo Massaia* (1809-1889) *1846

## Referanser


## Eksterne lenker
* Biografi på The Cardinals of the Holy Roman Church
Langå kommune

**Langå kommune** er en tidligere kommune i Århus amt i Danmark opprettet ved Kommunalreformen (1970).Ved regionreformen i 2005–07 ble kommunen innlemmet i nye Randers kommune i Region Midtjylland. 

Ved folkeavstemning 19. april 2005 foretrakk dog flertallet i kommunens tre sørligste sogn å i stedet knytte seg til nye Favrskov kommune, som de ble en del av fra 2007. De tre sognene var Granslev, Houlbjerg og Laurbjerg.

## Borgermestre
* Hanne Nielsen (S) 2002–2006
* Kaj Møldrup Christensen (S) 1990–2001
* Niels Mørup (V) 1988–1989
* Mette Langer (V) 1982–1988
* Leon Laursen (S) 1979–1981
* Kurt Holting (S) 1971–1979
* Arnold Daugaard (V) 1970–1971

## Referanser
Mariager kommune

**Mariager kommune**  er en tidligere dansk kommune i Århus amt opprettet ved Kommunalreformen (1970). Ved regionreformen i 2005–07 ble kommunen innlemmet i nye Mariagerfjord kommune i Region Nordjylland, med unntak av området Havndal som gjennom folkeavstemning våren 2005 valgte å slutte seg til nye Randers kommune i Region Midtjylland. 

Mariager kommune ble dannet under Kommunalreformen i 1970 av sognene:

* Falslev Sogn (Onsild Herred)
* Hem Sogn (Onsild Herred)
* Kastbjerg Sogn (Gjerlev Herred)
* Mariager Sogn (Onsild Herred)
* Sem Sogn (Onsild Herred)
* Svenstrup Sogn (Onsild Herred)
* Udbyneder Sogn (Gjerlev Herred)
* Vester Tørslev Sogn (Nørhald Herred)
* Vindblæs Sogn (Gjerlev Herred)

## Borgermestre
* Erik Kirkegaard Mikkelsen (KF) 1998–2006
* Jens Søndergaard (S) 1986–1997
* Christen Stendahl (KF) 1978–1985
* Jens Verner Madsen (S) 1976–1978
* Niels A. Madsen (S) 1971–1976
* Ib Frederiksen (S) 1970–1971

## Referanser
Campania

**Campania** er en region i det sydlige Italia. Campania grenser mot Lazio i nordvest, Molise i nord, Puglia (eller  Apuglia) i nordøst og Basilicata i øst.

Like ved byen ligger Vesuv, Amalfikysten, samt øyene Capri og Ischia.

Campania er rik på turistattraksjoner som ruinene av de romerske byene som ble begravet i Vesuvs utbrudd i år 79 (Pompeii og Herculaneum), og dessuten minner fra Campanias greske fortid (tempel ved Paestum).

## Administrativ inndeling
Campania er delt i fire provinser og et storbyområde:

## Referanser


## Eksterne lenker
* 
* Kart
Midtdjurs kommune

**Midtdjurs kommune** er en tidligere kommune i Århus amt i Danmark. Kommunen ble opprettet  ved kommunalreformen i 1970, og innlemmet i den helt nye samlingskommunen Syddjurs kommune i Region Midtjylland ved regionreformen i 2007. Kommunale valg til den nye kommunen ble gjennomført i 2005.

## Borgermestre
* Kim Dalgaard Poulsen (V) 2001–2006
* Holmer C. Lund (KF) 1998–2001
* Hans Christian Baltzer (S) 1994–1997
* Peder Vejsgaard (V) 1986–1993
* Knud Løgstrup Knudsen (Lokal liste) 1970–1985

## Referanser
Al-Aqsa-moskeen

**Al-Aqsa-moskéen** er en moské på Tempelhøyden i Jerusalem.

Den ble bygget rundt år 638 e.Kr. av Umar ibn al-Khattab som akkurat hadde vært med på å erobre Jerusalem. Kuppelen er 56 meter i diameter. På moskeens nordøstre del er det risset inn et sitat av Muhammed som var venn av Umar. 

I videre forstand benyttes ordet *al Aqsa* om både hovedmoskeen og hele området runde, med flere moskeer, bønnehaller, madrasaer, zawiyaer, khalwaer og andre religiøse kupler og strukturer, så vel som de fire omstående minaretene.

Al-Aqsa-moskéen ligger like ved Klippedomen, og begge er pilegrimsmål i islam, der de utgjør den tredje viktigste helligdom etter Masjid al-Haram (moskeen som omgir Kaba) i Mekka  og al-Masjid an-Nabawi (profeten Muhammeds moské) i Medina.  

Muslimer tror at profeten Muhammed under «den nattlige ferd» ble ført fra den hellige moské i Mekka til det sted der al-Aqsa nå ligger. Ifølge islamsk tradisjon bad Muhammed med bønneretning mot dette sted til den syttende måned etter utvandringen, da han i stedet vendte seg mot Kaba.

Da Jerusalem ble inntatt av de kristne i 1099 ble al-Aqsamoskeen omgjort til hovedkvarter for Tempelridderordenen, og var det til Saladin gjenerobret byen i 1187.

Al-Aqsa ble påtent av en australier i 1969 og fikk store skader. Den har blitt meget utbygget gjennom årene, men består fortsatt av treverk fra 700-tallet.  Etter Den israelsk-jordanske fredsavtalen fra 1994 har Jordan hatt ansvar for å holde orden.

## Fotnoter

## Referanser


## Eksterne lenker
*